En total, "L'Ami du peuple" va tenir gairebé set-cents números, i la publicació que va iniciar en ser elegit per la Convenció Nacional va arribar als prop de dos-cents cinquanta números, a més de molts altres pamflets de Marat. La popularitat de la seva publicació va rebre moltes imitacions durant els seus períodes de clandestinitat i després de la seva mort per part dels que simpatitzaven amb les seves idees i aquells que el volen tergiversar. Hom considera que el seu periodisme incendiari va jugar un paper important en la Marxa de les Dones sobre Versalles de l'octubre de 1789, la suspensió de la monarquia el 10 d'agost de 1792, les Massacres del 2 de setembre i d'incitar altres accions de la multitud revolucionària.